b'\n_START_ARTICLE_\nPriklon (gib)\n_START_PARAGRAPH_\nPrikl\xc3\xb3n je gib, ki izra\xc5\xbea pozdrav ali spo\xc5\xa1tovanje. Osnovna sestavina priklona je upogib glave in nog. Dvorni bonton je neko\xc4\x8d predpisoval razli\xc4\x8dne umetelne gibe, zlasti pri sre\xc4\x8danju z nadrejeno osebo ali kronano glavo. \xc5\xa0e danes je pri sre\xc4\x8danju z britanskim kraljem ali kraljico predpisan za mo\xc5\xa1ke poklon brez upogibanja nog, za \xc5\xbeenske pa priklon\xc4\x8dek z upogibanjem kolen._NEWLINE_Veliko umetelnih priklonov vidimo v klasi\xc4\x8dnem baletu (r\xc3\xa9v\xc3\xa9rence, grand r\xc3\xa9v\xc3\xa9rence), je tudi obvezni gib pri \xc4\x8detvorki, ter dresurni gib za konje in pse.'